Тумов ва уни олдини олиш – mulkdor.com\nТумов ва уни олдини олиш\nFebruary 9 2014, 02:02 Тиббиёт\nТумов- тиббий тилда ринит дейлади.\nБурун шиллиқ пардасининг ўткир ёки сурункали яллиғланишига айтилади. Тумов юқори нафос йўллари касалликлари орасида энг кўп учрайди. Совқотиш турли вирус-микроблар таъсирида организмнинг уларга қаршилик кўрсатиш кучининг пасайиши сабабли юзага келади. Тумов мустақил касаллик ёки бирор-бир юқумли касаллик белгиси бўлиши мумкин.( бу грипп эмас. грипп тўғрисида кейинги мақолада гаплашамиз.муаллиф)\nБурун бўшлиғи хид билишдан ташқари, организм ва ташқи мухит ўртасида ўзига хос химоя дарвозаси вазифасини бажаради. Нафас азоларининг ички девори шиллиқ парда билан қопланган бўлади. Шиллиқ парда тинимсиз равишда дарвозадан кирган мехмонларни кутади, уларнинг микроб, замбуруғ, оддий чанг заррачаси ёки машина ёқилғиси эканлигини аниқлаб имкон қадар зарасизлантиради. Мисол учун: хаво таркибидаги чанг заррачалари бурун бўшлиғига киргач, у ердаги шиллиқ моддага қоришиб кетади. Бу модда ичида бир қатор химоячиларимиз яшайди. Улар лизоцим ва лейкоцит деб номланиб кўзга кўринмас майда ғубор ичидаги вирус-микрабларни дарров пайқаб, уларни нобуд қилади. Аммо организмнинг химоя қалқони (имунитет) холсизланган бўлса иш чатоқ.. Энди тумовга “хуш келибсиз”, дейишдан бошқа чорангиз қолмайди. Кетма-кет аксириб бурун оқишидан қийналяпсизми? Унда ўткир тумов (ринит)га чалинибсиз. Тумовнинг бошланишига совқотиш (айниқса бош ва оёқдан совуқ ўтиши)нинг ўзи етарли бўлади. Агар нафас орқали вирус ва бактериялар организмга кирган бўлса янада оғирлашади.\nМустақил ёки юқумли касалликлар (масалан грипп, дифтерия, қизамиқ ва б.) белгиси бўлиши мумкин. Тумовдан бурун ёки томоқ шиллиқ пардаси шишиб, ачашади ва қуруқлашади, 3-4 кундан кейин бурундан кўп миқдорда суюқ тиниқ шилимшиқ келади. Беморнинг умумий ахволи айтарли ўзгармайди, харорати одатда меъёр даражасида ёки бироз кўтарилган (37-37,5 градус), боши оғир, иш қобилияти пасайган бўлади. Бурундан нафас олиш қийинлашади, баъзан кўз шиллиқ пардаси яллиғланганли туфайли ёш оқади, хид билиш пасаяди. Тумов хусусан, эмадиган болаларда оғир кечади. Уларнинг бурун йўллари жуда тор бўлиб, бурун шиллиқ қавтининг озгина бўлсада шиши бурундан нафас олишни қийнлаштиради. Натижада жиддий ўзгаришлар: ажанглик, уйқу бузилиши,кичик гўдакларни эммай қўйиши,жудда озиб кетиш ва бошқа холатлар кузатилади.Баъзан яллиғланиш бурун халқум эшитув найи шиллиқ пардасига хатто хиқиллоқ бронх ва ўпкага хам ўтиб кетади.Шунинг учун тумовнинг зўрайиб кетишига йўл қўймаслик керак. Касаллик аломатлари пайдо бўлиши билан мутахасис шифакорга муролжат этиш лозим. Асал ёки малина муроббоси солинган иссиқ чой ичиш, лозимдир.\nДастлаб бурун бўшлиғида қуруқлик, қичишиш сезилгани боис инсон тез-тез акса уради. Мазкур холат хаммада хар хил (1 саотдан 2 кунгача давом этиши) мумкин. Кейинчалик (айниқса эрталабга яқин) бурун битиши қийнайди. Бу ринитнинг илк босқичи хисобланади. Касалликнинг 2 чи босқичида бурундан шилимшиқ модда оқади. Бу нафас олишни янада қийинлаштиради. Беморнинг иштахаси пасаяди мутассил равишда боши оғрийди. Бемор оғиз орқали нафас ола бошлайди,бу эса шамоллашнинг яқин нафас аъзоларига тарқалишига ёрдам беради.Бир-икки кундан кегин бурундаги ажралмалар янада қуюқлашади.Бу ренитнинг учунчи босқичи хасобланади.Бу даврда албатта даво чораларини қўллаш зарулдир.\nЎткир тумов кўп холларда бехоллик,бош оғриши хатто тана хароратини кўтарилиши билан кечади.Истма организмнинг инфекция билан курашаётганини билдиради. Шунинг учун тана харорати 37 даражадан ошмаса истма тушурувчи воситаларни ичмаган мақул.\nТумов пайтида шиллиқ пардадаги қон томирлар кенгайяди(бурун ичида хово исиши керак-да) лейкоцитлар хам кўпаяди.Бурундан ажралаётган шиллиқ моддалар эса набуд бўлган микробдан сизни халос қилади.Шиллиқ модданинг бир қисми халқум тамон йўл олганида бемор акса уради,тамоғи қичишиб йўталиши хам мумкин.Бу холатда шамоллашга қарши воситалар хамда томчи дорилардан фойдаланишингиз керак булади.\nХакимларнинг халқ табобати тажрибаларига асосланиб айтишларича, тумовнинг 4 сабаби ва 4 белгиси бор.\nСабаблари: Биринчи-савуқ хаводан таъсирланиш,\nУчунчи –барча аъзонинг бошдан аёқ шамоллаши,\nТўртинчи –қизиб турган ошқазон хароратининг сўниши.\nКасалликнинг тўрт белгиси;\nИккинчиси- йўтал пайдо бўлади.\nУчинчиси- баданда харорат кўтарилади.\nТўртинчиси- бош оғрийди.\nКасалликдан қутилиш чораларидан бири хар куни эрталаб сигир сариёғидан бир қошиқ ёки табиатига қараб кўпроқ олиб иситиб, ширмойной билан ейилса, тер чиқаради. Кўп ўтмай йўтал босилади. Агар кўнгил овқат талаб қилмаса, кўк сигирниниг сутидан ичилади, у бўлмаса бошқа рангдагиларники хам бўлаверади. Сутни қайнатиб 41 мартоба шопириб сув қўшмаган холда қайноқ холида ичилади.\nКасалликни вақтида даволанг\nБурун битишига бепарво бўлсангиз касаллик тезгина сурункали тарзга ўтиб кетади. Тумовга қарши даво чора кўрмасангиз унинг тез-тез қайталашига тайёр туринг сурункали тумов бурун бўшлиғи шиллиқ пардасининг ўсиб, қалин тартиши (гпертрофия) ёки унинг юпқалашиб кетиши (атрофия)га олиб келади. Натижада беморнинг нафас олиши янада қийинлашади. Бу холатда бемор димоғида гапиради боши тез-тез оғригани сабабли диққатини бир жойга жамлай олмайди бурун битиши хамда, хид билиш сезгисини пасайиши касалликнинг яққол белгилари хисобланади. Бурундан йиринг аралаш шилимшиқ оқади ёки аксинча қуруқ қотишмалар бўлиши мумкин бурун шиллиқ қавати тинимсиз яллиғланаверса кейинчалик гаймарит, синусит каби касалликларга дуч келишингиз мумкин. Тумовни даволамаслик нафақат хид балки там билиш сезгиларининг пасайишига олиб келади. Натижада беморнинг иштахаси йўқолади сурункали атрофик ринит узоқ вақт давомида чанг тўзон зарарли газ, бошқа кимёвий моддалар таъсирида бўлган касб эгалари (завод фабрика, пахта титиш цехлари)да кўп кузатиладиган холатдир. Мазкур шароит ўзгартирилмаса беморда аллергик ринит юзага келиши мумкин. Бунда бурун бўшлиғининг шиллиқ қавати жуда қуруқлашади, бурунда қуруқ қотишмалар хосил бўлади касаллик бурун бўшлиғига аллергик таъсир келтирувчи бирон-бир модда тушганда бошланади. Кўпинча бу шамоллаганда ўткир респиратор касаллик билан хасталанган пайтда рўй беради. Беморнинг аҳволи ўзгаради бурун атрофидаги терининг қизариши қичиши, тез-тез акса уриш бурундан тиниқ ажралмалар оқиши билан ифодаланади.\nДаволашда бурун бўшлиғини илиқ сувда ювишдан самаралироқ восита йўқ. Агар ярим пиёла қайнатилган сувга ярим чой қошиқ ош тузи солиб чайсангиз фойдаси янада кучли бўлади. Тузли эритма шиллиқ қаватдаги шишни йўқотиб, нафас олишни енгиллаштиради. Агар бурундаги ажралмалар йиринг аралаш бўлса тузли эритмага 1 томчи йод қўшилади.\nАммо миқдорини ошириб юборманг. Йод бурун бўшлиғини куйдириб юбориши мумкин.\nСУРУНКАЛИ:қуруқ тумовда бурун шиллиқ қаватини ёғлаб туриш керак бунинг учун зиғир ёғида фойдаланишингиз мумкин. Ёғ бурунга томизилмайди, балки пахта бўлагини қўлда ишқалаб, учуга озгина ёғ томизилади ва бурун бўшлиғига киритилади.\nАТРОФИК:ринитни даволашда бурун шиллиқ қаватини юмшатувчи ва микроплардан зарарсизлантирувчи суртма дорилардан фойдаланилади. Бундан ташқари даволашда витамин ва микроэлементлар хам қўлланилади. Ўсимлик экстрактлари айниқса алоэдан тайёрланган воситалар тўқималардаги моддалар алмашинувини тезлаштириб беморнинг ахволини яхшилашга ёрдам беради. Бундан ташқари физитеропия муолажалридан хам фойдаланишга тўғри келади.(физотерапия апаратларни ва гиёхларни “малхам”табобат марказидан олишингиз мумкин.тел +998-91-611-0-611)\nБурунга дори томизиш қоидалари\nДори томизишдан аввал бурун бўшлиғига тузли эритма юбориб тозаланади катталар бурнини яхшилаб чайишлари, кейин кафтларига тузли сув олиб бурунга шимдиришлари мумкин. Кичкинтойлар учун эса фуркагичдан фойдаланишга тўғри келади.\nБурун бўшлиғи тозалангандан сўнг томчи дорини фуркагич (пипитка)нинг ичга тортиб ўнг қўлда тик ушланади.\nЧап қўлнинг бош бармоғи ёрдамида беморнинг бурни кўтариб турилади. Фуркагични бурунга теккизмаган холда аввал ўнг бўлшиққа 1-2 томчи томизилади беморнинг боши ўнг томонга бурилади шунда дори шиллиқ қаватга бир теккизда тарқалади.\n1-2 дақиқадан кейин худди шу харакатлар буруннинг чап катакчаси учун такрорланади.\nМуолажа сўнгида бурун устидан енгил уқаланади\nКичик ёшдаги болаларни даволашда хуқна учун мўжжалланган асбоб (груша)дан файдаланманг. Чунки бурундаги ажралмани тортаман деб боланинг қулоғини зарарлаб қўйишингиз мумкин. 2 ёшгача бўлган болаларга спрей (сепиладиган дори) қўлланилмайди. Кичик ёшдаги болалар учун алохида томчи дорилар мавжуд.\nКасалликнинг бошқа турлари\nДаволанишда –фақат шифокор буюрган дориларни қабул қилинг.Шуни унитман-ки қабул қилаётган дориларингизни миёрини билинг.Акс холда бурундаги майда қон томирлар доимий кенгайган холатда бўлиб ,вазаматор ёки аллергик ренитга йўл очилади. (бу тўғрисида кегинги маколаларда тухталиб утамиз) Вазаматор ренитнинг юзага келишига қуйдаги холатлар сабаб бўлади:бурун қон томирларининг идора этувчи нерв толалари фаолияти бузилади. Касаллик зўрайган тақдирда бурун битиши, сизнинг доимий хамрохингизга айланиши мумкин. Бу эса ўз навбатида гймарит ва қулоқ оғриғига олиб келиши мумкин.\nАллиргик ринит эса шиллиқ қаватининг бирон–бир моддага нисбатан таъсирчанлиги туфайли юз беради. Хозирда тумовнинг бу тури ахоли орасида кўп тарқалган.Сабабаи истимол қилинаётган махсулотлар таркибида суний бўёқ моддалар мавжуд.Кундалик турмишимизда ишлатаётган ювиш ва тозалаш воситалари таркиби хам аксарят кимиёвий моддалардан иборат. Ташқи мухит экологиясини тобора ўзгариши инсон саломотлигига таъсир этмай қўймайди. Бунинг натижасида аллергик касаллликлар сони тобора ортиб бормоқда.\nБу касалликнинг белгилари:аллергик тумов айниқса бахор ва куз мавсумларида авж олади(бу тўғрисида кегинги маколада баён қиламан) сабабаи айнан шу дамда ўсимликлар чангланади.Бундан ташкари уй хайвонлари, мушук, ит жуни парандаларнинг патлари дори-дармонлар беморнинг тинимсиз аксириши кўзлариниг қизариши нафас қисишига замин бўлади. Эндиликда бу маддолар бемор учун яққол алларген хисобланади.\nБурун битишни бошқа сабаблари\nБурун битиши одатий холатга айланган бўлса ЛОР (томоқ, бурун, қулоқ) шифокорига учраб бунинг асил сабабини аниқлаш зарур. Мазкур холат бурун тўсиғининг қийшайиши сабабли юзага келиши мумкин.Малумки бурнимиз юпқа тўсиқ билан икки бўлакка ажралган. Бурун катаклари орқали ташқи мухит билан хона орқали эса халқум билан туташади. Асосан тўсиқнинг олдинги тоғайдан иборат қисми туғма ёки шикастланиш сабабли қийшайяди. Бунда бурундан нафас олиш қийинлашади, хид билиш бузилади. Вақтида шифокорга мурожат этилмаса бу жиддий муаммога айланиши мумкин. Бурун битиши туфайли бурун шиллиқ қавати қуруқлашади. Бу эса инсоннинг шамоллашга моиллигини оширади.Натижада инсон нафақат тумов ёки гаймарит балки қулоқ тамоқ яллигланишини ортириб олади.\nБурун битиши апноэ (уйқуда хуррак отиш, нафас олишнинг бирзумга тўхташи) каби нохуш холатларга олиб келади.\nМазкур холат қон босмининг тез-тез кўтарилиб туриши юрак уришини тезлашашиши .\nБош оғриғи суринкали чарчоқ,хотиранинг пасайиши каби холатларга олиб келиши мумкин.\nБурун тўсиғининг қийшайиши оқибатида бемор фақат бир катакча орқали нафас олади.Бу хам нафас аъзоларининг зўриқишига олиб келади.\n(Мурожат учун манзилимиз МАЛҲАМ халқ табобат маркази телефонларимиз+998-91-611-0-611)\nБунда энг биринчи чора аллергик таъсирга сабаб бўлган модда ёки нарсаларни йўқотиш хисобланади.Беморнинг уйида хйвонлар ,балиқ,хонаки қушлар бўлмаслиги керак.Уйни тозалашда кейимларни ювишда кимиёвий воситалардан имкон қадар фойдаланишга тўғри келади.Беморнинг хонасини тез-тез шамоллатиб туриш ,жиҳозлардаги чангни полни кунаро нам латтада артиш лозим.Ўрин кўрпасини хар хафтада ташқарига олиб чиқиб қоқиш,шамоллатиш катта ахамиятга эга.Пар кўрпа ,ёсдиқ, ўрнига пахта ёки синтепендан фойдаланилади.\nБеморни табобат усулида даволаш\nИкки дона тухимни сувда пиширилади пости олинмаган холда иссиқлигича беморнинг пешона, бурун ва ияги тамон айлантирилади. Муолажани хар куни бир-икки мартагача тухум совугунча бажарилади.Мабода тухум бўлмаса уни ўрнига картошкадан хам фойдаланиш мумкин. Бунинг учун картошкани аввал яхшилаб ювиб пости билан сувда қайнатилади\nСирланган идишга икки летр сув қуйиб қайнатилади оловдан олиб ичига бир ош қошиқ ичимлик содаси солинади. Идишдан чиқаётган буғ устига беш дақиқа нафас олинади. Беморнинг устига чойшаб ёпинса самараси янада ошади. Муолажани ётишдан олдин 5 кун давомида бажарилади.\nАлой баргини сиқиб сувини 3-5 томчидан хар бир бурун катакчасига томизиладива енгил уқаланилади. Муолажани хар куни 2 махал (эрталаб ва ётишдан аввал) уч кун давомида бажарилади.\nБир летирли чойнакка бир чой қошиқ қора чой ва бир чимдим седана уруғидан солиб устига қайноқ сув куйлади чойни уч дақиқа чўғда қайнатиб олсангиз фойдаси янада ошади.Седанали чойни пиёлага қуйиб ярим чой қошиқ асал билан аралаштириб ичилади.Сўнгра иссиқ ўраниб ётилади. Бу усул шамоллаш, ангена, гаймарит ва грипда хам қўл келади.\nЯлпиз ўтини далачой барги билан бирга қайнатиб ичилади. Бунинг учун гиёхларни ярим чой қошиқдан аралаштириб чойнакка солинади устига ярим летр қайноқ сув куйиб беш дақиқа дамланади.Ялпизли чойни кун давомида бир пиёладан ичилади. Бу усул бурун битиши ва шамоллашда яхши ёрдам беради.\nСаримсоқ пиёздан беш бўлакча олиб майда тўғралади.Устига ярим летр қайноқ сув қуйиб иссиқ ўраб қўйилади. Бир кеча давомида тиндиргач докадан ўтказилади.Тиндирмани иситиб 2-3 томчидан буринга томизилади. Бу усул грипп сабабли бошланган тумовда яхши ёрдам беради. Шу тиндирмадан ангинада тамоқ чайиш хам мумкин.\nБир бўлак пахтани куйдириб тутинини хидлаш тумовдан тез халос бўлишга ёрдам беради.\nТавонга йод эритмаси ёрдамида панжара чизиб иссиқ жунли пайпоқ кийиб ётилади. Муолажани уч кун давомида уйқудан олдин бажарилади.\nДоктор МОМ ёки юлдузча бальзамидан хидлаш бурун ва унинг атрофига суркаш хам яхши натижа беради.\nҚизил пиёзни қуйруқ ёғига яхшилаб қизаргунча қовуриб кунига бир-икки ош қошиқ ичилса даво қилади.Даволаниш муддати 3-4 кун\nТумов бошланишида озроқ пиёзни гўшт майдалагичдан ўтказиб сўнгра бурун учига намланган салфеткага қўйиб устига тоза салфетка қўйилади. Пиёз 12-15 дақиқа туриши керак. Бу молажа 4-5 махал қилинса ўткир тумов 1-2 кунда тузалади.\nПиёздан шарбат таёрлаб унга пахта тампонда шимдириб тумовда бурунга кунига 2-4 махал 10-15 дақиқа қўйилади\nҲалқ табобатида ўткир тумовда янги таёрланган пиёз ва саримсоқ шарбатидан кенг фойдаланилади. Пиёз ва саримсоқ шарбатини сув билан ёки 5-10 % тоза асал билан 1:5, 1 :10 нисбатда аралаштирилади.\nСаримсоқдан 3-4 бўлакчасини эзиб бир стакан сутда қайнатилади.Уни кунига 3-4 махал бир чой қошикдан истеъмол қилинади. Юқори нафас йўллари яллиғланганда фойда қилади.\nСаримсоқнинг майдаланганидан 50 г ига 500 г қатиқ қўшиб бир кеча қўйилади. Ўткир тумов, йўталда 4-5 махал бир ош қошиқдан овқатдан олдин истемол қилинади.\nСаримсоқдан бир бўлакчасини кесиб кунига бир неча бор хидланади.\nҚарағай куртакларидан 3 ош қошиқни 1-2 литр сувда қайнатиб, сўнгра бошга мато ёпиб буғидан нафас олинади. Бундай ингалациядан сўнг 2-3 соат кўчага чиқилмайди тумов йўтал ва бошқа нафас йўллари касалликларида яхши фойда қилади.\nТоғ қуддуси ва сигир қуйруқ гулидан 100 гр дан олинади шу йиғмадан 3 ош қошиғини кечқурун термосга солиб устига 3 стакан қайноқ сув қуйиб, қўйилади. Эрталаб сузиб олиб, кунига 4 маҳал овқатдан 1 саот олдин 150 гр дан ичилса кўздан ёш оқадиган тумовда фойда қилади.\nБолгариялик башоратчи ва табиб Ванганинг фикрича 1 чой қошиқ асалга 2,5 чой қошиқ хом қизил лавлаги шарбатидан яхшилаб аралаштириб кунига 4-5 маҳал бурунга 5-6 томчидан томизиш фойдали сўнгра пайпоққа хамтал кукунидан солиб кийиб ётилса шифо бўлади.\nТурпнинг устки қисмини кесиб олиб ўртаси тешилади ва ўйиб ичига суйуқ асал солиб устига турп бўлакчаси қўйилади ва идишда 4 саот қўйиб қўйилади. Тайёр бўлган турп шарбатидан кунига 3-4 маҳал 1 чой қошиқда болага ичирилади.\nКартошка пўчоғидан 1 ховучини идишга солинади ва устига сув қуйиб, қайнатилади сўнгра бемор 3-5 дақиқа картошка буғидан нафас олиши керак.\nҚотирилган қаттиқ нон ёки бирор кўйган латта дудуни хидласа бурун битиши ва тумовда яхши ёрдам беради.\nҚизил лавлагини майдалаб тўғраб усти ёпилгунча қайноқ сув қуйиб 3 кун қуёшга қўйилади ва 3 кундан сўнг лавлагини олиб ташланади суви билан оғиз ва бурун кунига 4-5 маҳал сурункали тумовда чайилади.\nТирноқгул (тухумак) дамламасидан 1 чой қошиғи устига ярим литр илиқ сув қуйиб шу сув билан бурун ювилади бунинг учун сувни бурунга олиб туфлаб ташланади бу муолажа кунига 2 маҳал эрталаб ва кечқурун 3-4 марта қайтарилади.\nБўймадарон, далачой, ялпиз ва эвкалиптдан 5 гр дан олинади шу йиғмадан 10 гр олиб, устига 1 стакан совуқ сув қуйиб, 5-10 дақиқа қайнатилади. Ўткир тумовда кунига 2-3 маҳал овқатдан сўнг 50 гр дан иссиқ чой каби асал билан ичилади.\nНаматакдан 10 гр, газанда ва кийикўтидан 5 гр, олинади шу йиғмадан 15 гр олиб устига 1 стакан совуқ сув қуйилади ва 2-3 дақиқа қайнатилади. 1 соат дамлаб қўйилади. Кунига 2 маҳал ярим стакандан иссиқ чой каби асал билан ичилади.\nЭман пўстлоғидан 10 гр, далачой ўтидан 5 гр, тол пўстлоғидан 5 гр, жўка гулидан 10 гр, ялпиз баргидан 10 гр олинади шу йиғмадан 20 гр олиб, устига 1 стакан қайноқ сув қуйиб, 3-4 соат дамлаб қўйилади. Ишлатиш олдидан 3-5 томчи пахта мойидан қўшилади бурунга кунига 3-4 махал 6-8 томчидан томизилади шу дамлама ингалация учун ҳам ишлатилади даволаш муддати 5 дақиқадан 3-4 муолажа.\nЭман пўстлоғи 15 г наврак барги 15 г ,тирноқгул 10 г ,жўка гули 15 г олиниб шу йиғмадан аралаштириб ундан 20 г олиб устига бир стакан қйноқ сув куйлади ва бир ярим икки соат дамлаб қўйилади. Тайёр махсулотни сузиб олиб бурунга томчи ва ингаляция учун ишлатилади.\nАлой шарбатидан 4 қисм наматак меваси бўтқасидан икки қисм асалдан икки қисм чўчқананг ички ёғи билан тенг аралаштириб эвкалипт мойини пахтага тўйинтириб бурун катакларига 15 дақиқадан навбат билан тампон қилиб қўйилади. Муолажа тумовда кунига бир неча мартоба такроллнанади. Қадимги рус табобатида тумовдан фориғ бўлиш учун қуйдаги усулдан файдаланилган.Беморнинг жуда иссиқ уйга ётқизиб иссиқ кийинтириб кўрпага ўраб қўйишган.Сўнгра терлатиш учун кўпроқ арпа сувидан ва иссиқ чой ичирилган. Қирғичидан ўтказилган ер қалампирни хидлатилади. Ундан энсага, қўлларга пешонадан пастга қўйилади.\nҚариқизнинг қуритилган баргидан бир ош қошиғи устига бир стакан қайноқ сув куйиб сув хаммомида 15 дақиқа дамлаб қўйилади. Кунига 4-6 махал бир ош қошиқдан овқатдан сўнг илиқ холда ичилади.Томоқ оғриганда шу дамлама билан бир неча мартоба тамоқ чайилади.\nЯрим коса қатиққа яримта пиёз ва ярим боғ кўк саримсоқ пиёзни майда тўграб суви қочган бир бурда нонни хар икки соатда истемол қилиш керак.Туўлик ва кечқурин қоврилмаган гўштсиз оқшоқ хорда ёки пиёва шорва ичиш керак\nХалқ табобатида киши тумов бўлганида седанали чой ичиш тавсия этилади. Бир чой қошиқ қора ёки кўк чойни бир летр чойнакка солиб устига 20-25 дона седана солиб дамлаб қўйилади.Чойга қўшиб ичилади.\nМаржон дарахт гулидан ва қуритилган баргидан 1 ош қошиқ олиб, устига 1 стакан қайноқ сув қуйиб, 1 соат дамлаб қўйилади. Кунига 3-4 маҳал 1-2 ош қошиқдан асал билан ичилади.\nЯлпиз ўтидан 1 ош қошиғи устига 1 стакан қайноқ сув қуйиб, 1 соат ўраб дамлаб қўйилади. Озроқ асал қўшиб ичилади. Ялпиз дамламаси билан бурун ювилади.\nФойдаланган адабиётлар: 1.А.Н.Саттаров,Т.Р.Абдурахманов “Дардинга давоман” 2.Хайдарова Г.С. “Тумовни қандай енгиш мумкин?”\n3.Н.Ўлжабоева “ Ҳалқ табобати хазинасидан жавохирлар.”\n4.А.Н.Саттаоров “Аллергик тумов”\n5.А.Н.Саттаров “дард кўп-давоси ундан кўп”\nЎзбекистонда 2021 йилдан мажбурий суғурта тизими ...\nСоғлиқни сақлаш вазирлиги матбуот хизматининг хабар беришича, 2021 йилдан бошлаб Ўзбекистонда мажбурий суғурта тизими босқичма-босқич жорий этилади. Мазкур тизимни молиявий ...\nЖамиятSeptember 3 2019, 11:09\nCингапур Миллий Университети тадқиқотчилари катта ёшли чойхўрларнинг мияси чой ичмайдиган одамларга қараганда яхшироқ ишлайди деган хулосага келишди. Бу ҳақда “Сангзор.уз” ...\nЖамиятSeptember 15 2019, 06:09\nНаманган шаҳар ҳокимлиги мулозими қабристонларга ...\nШаҳарнинг Ғунча даҳасидаги қабристонни ободонлаштириш ишларига “мактаб, боғча ходимлари ва медиклар” жалб этилгани, улар “ҳар куни эрталаб соат 6 дан 10 гача ишлатилаётгани” ...\nИнсон ...July 31 2017, 04:07


Тожикистон ва Ўзбекистон 12 йўналишда автобуслар қатновини йўлга қўйишга келишиб олди — ИА «Фергана» — мобильная версия\nТожикистон ва Ўзбекистон 12 йўналишда автобуслар қатновини йўлга қўйишга келишиб олди\nСамарқанд автовокзали. Gosamarkand.uz сайти фотоси\nШу йилнинг май ойида Тожикистон ва Ўзбекистон ўртасида 12 йўналиш бўйича доимий автобус қатновлари ишга туширилади, деб хабар беради Asia-Plus Ўзбекистон шаҳарларига рейсларни уюштирувчи Asian Express тожик компанияси вакилига таянган ҳолда.\nБу ҳақдаги келишув ўтган ҳафта Тожикистон транспорт вазирлиги ва Ўзбекистон автомобиль агентлиги томонидан имзоланган. Автобуслар Душанбе шаҳридан Денов ва Термиз шаҳарларига, Панжикентдан Самарқанд ва Бухорога, Хўжанд шаҳридан Тошкент ва Фарғона шаҳарларига қатнайди. Шунингдек, автобуслар Шаҳритуздан Термизга, Исфара ва Конибодомдан Қўқон, Андижон ва Фарғона шаҳарларига йўл олади. Кейинги ҳафтада Тошкентда бўлиб ўтадиган транспорт ташкилотлари вакилларининг навбатдаги учрашувида рейслар сони ва чипта нархлари белгилаб олинади.\nЧегарачилар йўловчиларни чегарадан ўтаётганда автобусдан тушиб, махсус чегара ва божхона кўриги йўлагидан ўтишлари тўғрисида огоҳлантиради. Йўловчилар назорат пунктларида ярим соат вақтдан ортиқ ушлаб турилмайди.\nЎзбекистон ва Тожикистон ўртасидаги транспорт алоқаси Ўзбекистоннинг собиқ президенти Ислом Каримовнинг қўшни давлат раҳбари билан бўлган мураккаб муносабати туфайли узилиб қолганди. Икки мамлакат ўртасидаги автобус ва авиа алоқалари 1992 йили тўхтатилган, 2011 йили эса ўзбек томони Тожикистонга элтувчи темир йўлини бузиб ташлаган.\nШавкат Мирзиёев Ўзбекистон раҳбари этиб сайланганидан сўнг, 2017 йил февралида 25 йиллик танаффусдан кейин Душанбе ва Тошкент ўртасида авиа алоқалари тикланди, 2018 йил март ўртасида 2001 йили амалга киритилган виза режими юмшатилди. 19 март куни Тожикистон парламенти келишувни тасдиқлади, ўзбекистонликлар визасиз Тожикистонда 30 кун муддат туриш имконига эга бўлдилар.


ҚИШГА ТАЙЁРГАРЛИК ҚАНДАЙ? » Past Darg'om haqiqati\nБош Сахифа » Жамият ва ҳаёт » ҚИШГА ТАЙЁРГАРЛИК ҚАНДАЙ?\nМуаллиф: Admin дан 1-12-2017, 11:02, курилди: 17\nҚиш эшик қоқмоқда. Бу мавсумга тайёргарлик кўриш мақсадида аҳоли иситиш тизимларини созлашга, керакли миқдорда кўмир, ўтин ғамлашга аллақачон киришган. Имконияти бор хонадон эгалари қишга шай. Кам таъминланган оилаларда бу борадаги аҳвол қандай? Юртимизда имконияти, таъминоти чекланганлар ҳолидан хабар олиш, ҳомийлик ёрдамлари уюштирилиб изғиринли кунларда қийналиб қолмасликларига алоҳида эътибор берилмоқда.\nШу мақсадда республика ҳудудларида ишчи гуруҳи аъзолари секторлар раҳбарлари билан биргаликда кам таъминланган оилалар ҳолидан хабар олиш ва аҳолини куз-қиш мавсумига тайёргарлиги юзасидан белгиланган чора-тадбирларни амалга оширишмоқда.\n- Эътибор ва ғамхўрликдан бошимиз кўкка етди, - деди қўшқудуқлик Адиба Шукурова. - Шу йил 24 ноябрь куни республика ва туман ҳокимлигидан бир гуруҳ кишилар хонадонимизда бўлишди. Яшаш шароитимиз билан танишиб, қиш мавсуми учун 200 килограмм кўмир, 1 дона газ баллони ва плита бериб кетишди. Кам таъминланганларга юртбошимиз томонидан кўрсатилаётган бу ғамхўрлик туфайли совуқ кунлардаги имкониятимиз ўнг\nДарвоқе, 23-24 ноябрь кунлари 4 сектор раҳбарлари бошчилигидаги гуруҳлар тумандаги кўплаб хонадонларнинг куз-қиш мавсумига, тайёргарлик, муаммоларини ўрганишди. Тадбир давомида 420 та хонадонларга газ баллонлари ҳамда 16 тонна кўмир брикети тар-қатилди. Бир қанча кам таъминланган оилаларга ҳомийлар ҳисобидан ҳам газ плита, газ баллон, кўмир брикетлари, озиқ-овқат маҳсулотлари етказиб берилди. Чортут, Катта найман, Қўшқудуқ маҳаллаларида истиқомат қилаётган 3 нафар ногирон фуқаро ногиронлик аравачаси билан таъминланди. Бундан ташқари, Олти Қаҳрамон, Пахтакор, Камолот, Қўқони МФЙлар ҳудудида яшайдиган аҳолига ичимлик сувини етказиб бериш учун ўрнатилган сув иншоотлари ишга туширилди. Бўстон МФЙда жойлашган кўп қаватли уй-жойлар олдидан умумий ҳожатхона қурилиши ҳашар йўли билан бошлаб юборилди. Юқорида қайд этилган барча хонадон аъзолари туман тиббиёт бирлашмасининг махсус гуруҳи томонидан тиббий кўрикдан ўтказилди.\nҚишлоқ ва қўрғонлар ҳудудидан ўтадиган ички йўлларнинг таъмирланишини келгуси йил дастурга киритиш ва ижросини таъминлаш бўйича мутасаддиларга аниқ топшириқлар берилди.\nХЎШ КЕЛДИНГ ЭЛИМГА, КЎКЛАМОЙ!


Ўзбекистон яна бир бор мавқеини очиқлади - BBC O'zbek\nЎзбекистон яна бир бор мавқеини очиқлади\nРасмий Тошкент 4 декабр кунги президент сайлови ортидан ҳам, "ҳеч қандай ҳарбий-сиёсий блок ва альянсларга қўшилмаслиги"ни халқаро минбардан туриб маълум қилди.\nБу сўзлар бу гал Ўзбекистон Ташқи ишлар вазири Абдулазиз Комилов оғзидан янгради.\n"Ҳукумат тепасига янги президент келса ҳам, Ўзбекистон ўзининг бетарафлик сиёсатини давом этдиради", - дея баён қилган Абдулазиз Комилов ЕХҲТ мамлакатлари ташқи ишлар вазирларининг кенгашида қилган чиқишида.\nЎзбекистон Ташқи ишлар вазирининг Гамбургда яна бир бор таъкидлашича, "Ўзбекистон ҳеч қандай ҳарбий-сиёсий блоклар ва альянсларга қўшилмаслик, ўз ҳудудида чет эл ҳарбий базаларини жойлаштирмаслик, ўз ҳарбийларини чет мамлакатларга жўнатмаслик борасида қатъий қарор қабул қилган".\nУнинг бу сўзлари мамлакат Бош вазири ва муваққат президенти Шавкат Мирзиёев ғолиб чиққан сўнгги президент сайловидан тўрт кун ўтиб янграган.\nШавкат Мирзиёев эса, Ислом Каримов вафотидан бор-йўғи бир ҳафтача ўтиб, ҳали муваққат президент экан, ташқи сиёсатда бундан буёғига ҳам унинг "концепциясига содиқ қолишлари"ни баён қилган.\nЎша пайтда мамлакат Бош вазири ҳам бўлган Мирзиёевнинг бу сўзлари Ўзбекистон Олий Мажлиси палаталарининг 8 сентябр кунги қўшма мажлиси чоғида янграганди.\nМарҳум Ислом Каримов бошқаруви даврида эса, Ўзбекистон Россия етакчилигидаги ёки расмий Москва катта таъсирга эга турли минтақавий иттифоқ ва ташкилотлардан имкон қадар ўзини четга тортиб келган.\nПрезидент Каримовнинг вафотига қадар, расмий Тошкент Россиянинг президент Владимир Путин ташаббускори бўлган Оврўосиё ва Божхона Иттифоқига қўшилиш таклифига ҳам рўйхушлик бермаган.\nАксарият Марказий Осиё давлатларидан фарқли равишда, ўз ҳудудида Россиянинг бирор бир ҳарбий базасига мезбонлик қилмаган.\nАммо, шундоққина биқинида бўй кўрсатган вазиятдан жиддий хавотирда экани боис, АҚШ бошчилигидаги иттифоқ қўшинларининг Афғонистонда Толибон тузумининг қулатилиши билан якун топган 2001 йилги амалиётлари манзарасида Америка ва Германия ҳарбийларига ўз базаларидан фойдаланишга изн берган.\nОрадан тўрт йилча ўтиб, 2005 йилги Андижон воқеалари юзасидан тутган мавқеи сабаб, Ғарб билан алоқалари совуркан, Америка ҳарбийларини ўз ҳудудидан чиқариб юборган.\nОлмония эса, Термиз аэропортидаги ўз ҳарбийларини дастаклаш учун очилган марказни фақат ўтган йилга келиб ёпишга қарор қилганди.\nПрезидент Ислом Каримов ҳали ҳаёт экан, НАТО 2014 йилнинг май ойида Ўзбекистон пойтахти Тошкентда ўзининг бюросини очган.\nБу НАТОнинг Марказий Осиё давлатлари билан алоқаларини йўлга қўйиш мақсади билан изоҳланганди.\nАммо яқинда НАТО Тошкентдаги ваколатхонасини келаси йил апрел ойида ёпиш қарорида эканини маълум қилган, бунга " сиёсий эмас, янги бюджетлари билан боғлиқ омиллар сабаб экани"ни билдирганди.\nШавкат Мирзиёевнинг ҳали муваққат президент этиб тайинланишининг ўзиёқ турли сиёсий доираларда расмий Тошкентнинг бундан буёғига Россияга анчайин мойил ташқи сиёсат олиб боришига оид тахминларга сабаб бўлган.\nУлар айни ўринда Шавкат Мирзиёевнинг асли ўзбекистонлик миллиардер, Россиянинг энг бадавлат одамларидан бири бўлган Алишер Усмонов билан қудалик ришталарига эга экани омилига диққат қаратишганди.\nАлишер Усмонов Россия Президенти Владимир Путиннинг яқин ҳамкорларидан бири ҳисобланади, худди шу манзарада, кўплаб йирик ҳомийлик ишларини ҳам амалга ошириб келади.\nТаъкидлаш жоиз, марҳум Ислом Каримов даврида Алишер Усмоновнинг Ўзбекистон сиёсий ҳаётига алоқадорлиги тўғрисида бирор бир маълумот кузатилмаган.\nАммо президент Каримов вафоти ортидан, унинг Ўзбекистонга устма-уст ташрифларини айрим таҳлилчилар Россия раҳбариятининг сиёсий таъсирини ошириш ҳаракати сифатида ҳам баҳолашган.\nАйни шу мазмундаги хабарлар манзарасида Алишер Усмоновнинг матбуот хизмати расмий раддия билан чиқиш даражасига борган, "кўп маротаба билдирилганидек, унинг Ўзбекистон сиёсий ҳаётида иштирок этмаётганлиги"ни баён қилганди.\nРоссия Президенти Владимир Путиннинг Ўзбекистонга сўнгги сафари марҳум президент Ислом Каримовнинг қабрини зиёрат қилиш учун шу йил 6 сентябр куни Самарқандга қилган "шахсий ташрифи"га тўғри келган.\nСамарқандга қилган сафари чоғида унга ўша пайтда Ўзбекистон муваққат президенти бўлган мамлакат Бош вазири Шавкат Мирзиёев ҳамроҳлик қилган.\nРоссия матбуоти ўшанда президент Путин ҳамроҳига Ўзбекистон Россияга "энг ишончли шерикдек ишониши мумкин"лигини айтгани ҳақида ёзган.\nВладимир Путин, бундан ташқари, Россия билан Ўзбекистоннинг ҳамкорлиги давом этишини таъкидлагани ҳам маълум бўлганди.\nОммавий-ахборот воситалари эса, бунга жавобан Шавкат Мирзиёевнинг "...биз сиз ва Ислом Каримов узоқ йиллар давомида бунёд этиб келган кўприкни ривожлантиришда давом этамиз", - деб айтган сўзларидан ҳам иқтибос келтиришганди.\nВоқеаларнинг худди шу каби ривожи манзарасида Россия Президенти Владимир Путин Шавкат Мирзиёевни Ўзбекистон президенти сайловидаги ғалабаси билан табриклаган илк хорижий давлат раҳбари бўлган.\nЎзининг телефон мулоқоти чоғида Мирзиёевни Россияга таклиф қилган ва унинг бу "таклифи мамнуният билан қабул қилинган".\nЎз ўрнида, Россия президентининг ёлғиз телефон мулоқоти билан чекланмай, Шавкат Мирзиёевга табрик телеграммаси йўллагани ҳам маълум бўлган.\nБу икки давлат раҳбарининг "...икки томонлама алоқаларга доир барча соҳаларда ҳамда долзарб халқаро ва минтақавий масалалар бўйича ишончли, очиқ ва конструктив давлатлараро мулоқотни изчил давом эттириш ва жадал ривожлантиришга қатъий тайёр эканликлари" ҳам маълум бўлганди.\nКуни-кеча эса, "Известия" нашри Ўзбекистон янги сайланган президенти Шавкат Мирзиёевнинг илк давлат сафари айнан Россияга бўлиши ҳақида ёзди, буни "Ўзбекистон ҳукуматидаги юқори лавозимли манба" тасдиқлаганини ҳам билдирди.\nАммо бу хусусда, ҳозирча, Ўзбекистондан бирор бир расмий маълумот имконли эмас.\nРоссия эса, Владимир Путиннинг навбатдаги бошқаруви даврида собиқ Шўро давлатларини яна қайта "ўз таъсир доирасига олиш", шу жумладан, минтақадаги гео-сиёсий қизиқишларини жиддий назарда тутган ҳолда, Марказий Осиёда ҳам ўз "манфаатларини парваришлаш" ҳаракатига тушиб қолган.\nРоссиянинг минтақадаги асосий гео-сиёсий рақиби бўлган Америка Қўшма Штатларининг ҳалича расман қасамёдга келтирилмаган республикачи президенти Дональд Трамп эса, афтидан, Тошкентга ўз табрикларини йўллашга шошилмаётган кўринади.\nАммо Дональд Трамп ўзининг сайловолди кампанияси чоғида Ўзбекистонни назардан қочирмаган, "ўзбекистонликларни ҳам Америкага киритмаслик"ка чақирганди.\nТрампнинг Ўзбекистонни эҳтимолий террорчилар етиштириб бераётган давлатлар сафига қўшиши ижтимоий тармоқларда ўзбекистонликларнинг ғазабнок муносабатларига сабаб бўлган.\nАммо бу - республикачи номзоднинг Америка янги президенти этиб сайланмасидан аввал, сайловолди тарғибот амалиётлари чоғида янграган сўзлари эди.\nДональд Трамп шу йилнинг 8 ноябр куни бўлиб ўтган АҚШ президент сайловида демократчи рақиби Ҳиллари Клинтонни ортда қолдириб, ғолиб чиққан.\nЎша пайтда Ўзбекистон муваққат президенти бўлган Бош вазир Шавкат Мирзиёев орадан икки кун ўтиб, 10 ноябр куни Дональд Трампни сайловдаги ғалабаси билан қутлаган.\nЎзбекистоннинг АҚШ билан стратегик шерикчилик муносабатлари барқарор ривожланаётганини таъкидлаганди.\nЭски-янги ташқи сиёсат\nАгар, Шавкат Мирзиёевнинг Тошкентда қилган 8 сентябр кунги чиқишига таянилса, "Ўзбекистон ташқи сиёсатда бундан буёғига ҳам Каримов концепциясига содиқ қолади", "қўшилмаслик сиёсатини давом этдиради".\nЎзбекистон ташқи сиёсатининг энг устивор йўналишларидан бири эса, ўзаро миллий манфаатлари боғлиқ бўлган Марказий Осиё минтақаси бўлиб қолаверади.\nАммо, қолган МДҲ давлатлари назарда тутилганда, Шавкат Мирзиёев биринчи навбатда Россия билан ҳар икки мамлакат манфаатларига жавоб берувчи, минтақа хавфсизлигига хизмат қилувчи икки томонлама шартнома ва келишувлар асосида ўзаро алоқаларини тараққий топтириш ва мустаҳкамлаш ташқи сиёсатларининг муҳим қирраси бўлишини ҳам таъкидлаган.\nЛекин, худди шу манзарада, АҚШ билан ҳар томонлама манфаатли ва конструктив ҳамкорлик масаласи ҳам Ўзбекистоннинг ташқи сиёсатида муҳим аҳамият касб этиб қолаверишини баён қилганди.\nЎзбекистон Ташқи ишлар вазири Абдулазиз Комиловнинг Гамбургда айтишича, "Ўзбекистон ташқи сиёсатининг асосий йўналиши бу - қўшни Афғонистондаги мавжуд можаролар шароитида Марказий Осиёда тинчлик ва барқарорликни сақлаб қолиш, минтақани изчиллик билан ривожланаётган ҳудудга айлантириш бўлади".\nХабарларга кўра, Гамбургдаги учрашувда Ўзбекистондан ташқари, Қозоғистон, Тожикистон ташқи ишлар вазирлари, АҚШ Давлат котиби Жон Керри ҳамда Оврўпода Хавфсизлик ва Ҳамкорлик Ташкилотининг вакиллари иштирок этишган.


Россиянинг Москва вилоятида меҳнат муҳожирлари учун яшаш шароитлари яхшиланади. Бу ҳақда вилоят губернатори Андрей Воробьев билдирган.\nМулозимга кўра, мигрантлар яшайдиган нолегал хостеллар ва “резина” квартираларга қўшни бўлиш маҳаллий аҳолида кўп ҳолларда хавотир уйғотмоқда. Шу важдан ҳам бизнес-тузилмалар билан модул ётоқхоналар барпо этиш масаласини ишлаб чиқиш зарур.\nМазкур тураржойлар ишлаб чиқариш зоналари ва мигрантлар ишлаётган қурилишлар ҳудудида жойлашиши айтилмоқда.\n“Агар бирор ширкат ёки холдинг мигрантлар меҳнатидан фойдаланаётган бўлса, у ишчиларни қулай тураржой ва яхши шароит билан таъминлаши лозим”, деган губернатор Воробьев.\nМулозим бу борада қўшимча инвестицияларни талаб қилган катта иш қилиниши кераклиги, бироқ минтақа аҳолисининг хавфсизлиги ва хотиржамлиги устувор вазифа бўлиши лозимлигини қўшимча қилган.


Озодлик Украина шарқида тузилган шафқатсиз «ҳарбий трибуналлар» аъзолари шахсини аниқлади\n08 май 2021, Тошкент вақти: 03:01\nИгорь Стрелков деган лақаб билан танилган собиқ рус разведка зобити Игорь Гиркин.\nОзодлик радиоси Украина шарқидаги Словянск шаҳрида бир неча «ҳарбий трибунал» ўтказиб, «айбдор деб топилганларни» қатл этган тўққиз кишининг еттитаси шахсини аниқлашга муваффақ бўлди.\nОзодликка келиб тушган ҳужжатлардан бир неча шахснинг тақдирини Игорь Стрелков деган лақаб билан танилган собиқ рус разведка зобити Игорь Гиркин асос солган трибуналлар ҳал қилганини кўрсатади. «Айбланувчилар» совет диктатори Иосиф Сталин Иккинчи жаҳон уруши йилларида жорий этган қонун асосида «жавобгарликка тортилган».\nОзодлик суриштирувига Гиркиннинг Словянск шаҳридаги хавфсизлик бўлими иморатидаги офисидан олинган ҳужжатлар, очиқ манбалардаги нашрларга таянган ҳолда ўтказилган тадқиқотлар ҳамда зўравонлик қурбони бўлгани иддао қилинган шахслар, гувоҳлар ҳамда қурбонларнинг оила аъзолари билан ўтказилган интервьюлар асос бўлди.\nГиркин билан трибуналларда ўтирган шахсларнинг бири Москвадаги ташкилот орқали Россия президенти Владимир Путиннинг энг яқин ҳамкорларидан бири, Кремлнинг Украина бўйича сиёсатини шакллантиришда муҳим роль ўйнаган Владислав Сурковга алоқадор эканлиги маълум бўлди.\nУкраина шарқидаги тўқнашувларда Гиркин россияпараст айирмачиларнинг муҳим қўмондони бўлган. 2014 йилнинг апрелида бошланган тўқнашувларда бугунга қадар 13 200 дан ошиқ киши ҳалок бўлди.\nУкраина ҳукумати Гиркьинни Россия ҳукуматининг жосуси деб атаб, уни уруш жиноятларига қўл уришда айбламоқда. Гиркин 2014 йилнинг августида қўмондонликни тўхтатган. Ўша пайтда у тўқнашувлар давомида жароҳат олгани хабар қилинган эди.\nГиркин Нидерландия терговчилари 2014 йилнинг 17 июлида Украина шарқидаги қишлоқ жойда Malaysia Airlines авиакомпаниясининг MH17 рейси учоғи уриб туширилишига алоқадорликда айблаётган тўрт шахснинг биридир.\nХалқаро жиноят тергови гуруҳи MH17 рейси учоғи Россиянинг 53-зенит-ракета бригадасига қарашли «ер-ҳаво» таснифидаги «Бук» ракетаси билан уриб туширилган ва Россияга орқа қилувчи айирмачилар назоратидаги ҳудуддан учирилган, деган хулосага келди. Фожиада 298 нафар одам нобуд бўлди. Қурбон бўлганлар орасида 193 нафар Нидерландия фуқароси, шунингдек, 43 нафар малайзиялик ва 38 нафар австралиялик бор эди.\nОзодлик Украина шарқида айирмачилар тузган ҳарбий трибуналлар ҳақидаги қўлга киритган янги маълумотлар Россия ҳамда Москва аскар, қурол-аслаҳа ва маблағ билан таъминлаб келаётган айирмачиларга қарши уруш жиноятлари ишлари учун қўшимча далил бўлди.\nРасмий Киев Украинадаги судлар ҳамда Европа инсон ҳуқуқлари суди ҳамда Халқаро жиноят суди орқали Россия ҳукумати ва айирмачиларни жавобгарликка тортиш учун курашиб келади.


18 май 2022, Тошкент вақти: 20:32\nАндижондаги дезинфекция туннели\nМактаблар раҳбарлари аъзо бўлган ички Телеграм гуруҳида эркак мулозим барча мактабларга дезинфекцион туннел ўрнатиш ҳақида буйруқ беради. (Озодлик ихтиёрида мавжуд ушбу аудио уни юборган ходим илтимосига биноан эълон қилинмаяпти)\nОзодлик бу саволни Ўзбекистон Халқ таълими вазирлигида телефон гўшагини кўтарган ва исми айтилмаслигини сўраган мулозимга берди. Умумтаълим мактаблари учун маъсул бўлган бу мулозим¸ мамлакатда COVID-19 билан боғлиқ вазият қайта ëмонлашгани муносабати билан республиканинг барча мактабларида гигиена хавфсизлиги бўйича тадбирлар амалга оширилгани, аммо бу тадбирлар доирасида дезинфекция туннели ўрнатиш кўзда тутилмаганини маълум қилди.\nТуннел тақиқланганига оид ССВ тезкор хабари\nБошқарма бошлиғи буюрди\nОзодликка боғланган мактаб директорлари бу вазифаларни амалга ошириш харажати улар зиммасига юкланганидан шикоят қилди.\nХаражати ўқитувчиларнинг бўйнида\nПахтаободдаги мактаб директори ўтган йили Озодлик билан суҳбатда дезинфекция туннели 1 миллион 500 минг сўмдан ўрнатиб берилганини айтган эди.\n“Пулини ўқитувчиларнинг август ойи ойлигидан олиб қолиш лозимлиги айтилди. Кейин ҳар ойда дезинфекция учун камида 20 минг сўмлик хлор ишлатилар экан. Унинг пули ҳам мактаб зиммасида. Бу дегани, яна ўқитувчилар ва мактаб ходимларидан пул йиғилади, дегани”.\nКасб касалликлари бўйича мутахассис¸ олий тоифали шифокор Шафоат Оқмирзаеванинг Озодликка айтишича, “дезинфекция туннелларида фойдаланиладиган хлорли эритмалар инсон саломатлигига зарар келтиргани боис” ўтган йили вазирлик уни тақиқлаган.\nОзодлик Андижон мактабларида бошланган дезинфекция туннели ўрнатиш амалиëти мамлакатнинг бошқа ҳудудларидаги таълим муассасаларида ҳам кузатилаётгани ёки йўқлиги борасида ҳозирча маълумотга эга эмас.


Уайлдер ва Фьюри супер тўқнашув олдидан нималар деди?\n1 декабрь, 2018, 14:09\nТеглар:Профессионал бокс | Энтони Жошуа | Деонтай Уайлдер\nЖанг ғолиби навбатдаги тўқнашувини Энтони Жошуага қарши ўтказади\n2 декабр куни (Тошкент вақти билан тонгда) Лос-Анжелес шаҳрида супер оғир вазн тоифасида йилнинг энг шов-шувли жангларидан бири бўлиб ўтади. Унда ушбу вазн тоифасида WBC чемпионлик камари соҳиби америкалик Деонтей Уайлдер собиқ жаҳон чемпиони британиялик Тайсон Фьюрига қарши рингга кўтарилади.\n> Уайлдер vs Фьюри. Жошуадан кейин ким биринчи?\nҲар икки боксчи ҳам мазкур жангдан кейин фаолиятидаги рекорд гонорарга эга бўлишади. Унга кўра, Уайлдер 14 млн доллар олса, Фьюри 10 млн доллар ишлаб олади. Бундан ташқари гонорарга яна АҚШ ва Буюк Британиядаги пулли трансляциялардан тушган маблағларнинг маълум бир қисми қўшилиши мумкин.\nЖанг олдидан боксчилар билдирган фикрлар\nТайсон Фьюри, даъвогар:\n– Мен сизга ҳеч қандай даъвогар эмасман. Мен жаҳон чемпиони бўлганман ва буни унумаслигингиз керак. Мен бу элитадаги энг зўрларнинг зўриман. Уайлдерга қарши жанг бирлаштирувчи жанг ҳисобланади. Чемпион чемпионга қарши. Биз шоуни бошлаяпмиз. Ҳамма бу икки етакчи боксчининг тўқнашувини кўришни истамоқда.\nДеонтей Уайлдер, WBC камари соҳиби:\n– Фьюри Кличкони мағлуб қилмади. Владимир ўзини ўзи мағлуб этди ва буни биз барчамиз биламиз. Агар Кличко шунчаки кўпроқ зарба йўллаганда, жанг унинг фойдасига ҳал бўларди. Фьюри ишониб ҳаракат қилгани учун фаоллик кўрсатди, Владимирда бу кузатилмади, аммо бу гал Тайсон умуман бошқа нарса кутиб олади.


Бугун Ўзбекистонда ҳақиқий футбол байрами бўлиб ўтди — Ўзбекистон футбол ассоциацияси расмий сайти.\nБугун Ўзбекистонда ҳақиқий футбол байрами бўлиб ўтди\nБугун мамлакатимиз бўйлаб ҳақиқий футбол байрами бўлиб ўтди. Миллий терма жамоа мухлислар билан тўлган "Миллий" стадионда Сурия терма жамоасини "ер тишлатди". Ёдингизда бўлса, Эктор Купер миллий терма жамоамизга бош мураббий этиб тайинлангач, дастлабки ўртоқлик ўйинини айнан Сурия терма жамоасига қарши ўтказиб, 1:1 ҳисобида дурангга эришганди. Бугун ғалаба қозонилди. Энг муҳими дарвозамиз дахлсизлиги сақлаб қолинди. Купер биринчи навбатда ҳимояда тартиб ўрнатишга асосий эътиборни қаратаман, деганди. Ўтказилган ўртоқлик ўйинлари ҳимояда тартиб юзага келаётганини кўрсатмоқда. Тўғри, ҳали хатолар, камчиликлар бор. Лекин энг муҳими Купер жамоани энди қабул қилиб олган пайтга солиштирадиган бўлсак, терма жамоамизда анча ўсиш рўй берганини гувоҳи бўлишимиз мумкин. Буни бугун "Миллий" стадионига ташриф буюрган 32 минг нафардан ортиқ мухлислар ҳам пайқашди. Дарвоқе, мухлислар ҳақида. Бугун улар чин маънода 12-ўйинчи бўлишди. Қўлга киритилган ғалабада, шубҳасиз, уларнинг ҳам ҳиссаси катта.\nКупер ҳақиқий профессионал, атрофдагилардан ҳам профессионалликни талаб қилади. Унинг талабига мувофиқ барча ФИФА кунларидан унумли фойдаланиб келинмоқда. Ўзбекистон футбол ассоциацияси Халқаро алоқалар департаменти томонидан кўплаб терма жамоалар билан музокаралар ўтказилиб, терма жамоаларимиз учун спарринг рақиблар бўйича келишувга эришилмоқда.\nЖумладан, март ва июнь ойларида Уругвай, Туркия каби кучли терма жамоаларга қарши ўртоқлик ўйинлари ташкил қилинди. Июнь ойидаги ФИФА кунларида учта ўртоқлик ўйини ўтказилди. Туркия, КХДР ва Сурияга қарши. Бу ўйинлар сентябрда бошланадиган Жаҳон чемпионати учрашувларидан олдин миллий терма жамоамиз мураббийлари штаби учун жуда фойдали бўлди, деб бемалол айта оламиз. Купер мазкур ўртоқлик ўйинларида таркибга жалб қилинган деярли барча футболчини синаб кўрди. Ўзига яраша хулосалар қилиб олди. Қувонарлиси, ҳар бир чизиқ учун бир неча номзод футболчи бор. Терма жамоа биргина футболчига боғланиб қолаётгани йўқ. Бунинг устига, июнь ойидаги ўртоқлик ўйинларида таркибдаги барча ҳужумчилар гол киритишганини ҳам алоҳида таъкидлаш керак. Бу эса энг оғриқли нуқтамиз бўлган ҳужум чизиғидаги муаммолар ҳам аста-секин бартараф этилаётганидан дарак беради.\nМиллий терма жамоадан ташқари бугун Олимия терма жамоаси ҳам ўртоқлик ўйини ўтказди. Кучли терма жамоалардан бири бўлган Мисрга қарши. Андижондаги дастлабки ўртоқлик ўйини каби Намангандаги бугунги учрашувда ҳам вакилларимизнинг қўли баланд келди. "Марказий" стадионига ташриф буюрган мухлислар бир зум ҳам тинмай, олимпиячиларимизни қўллаб-қувватлаб туришди. Бунинг учун уларга раҳмат! Олимпия терма жамоамиз ҳам муҳим мусобақага тайёргарлик кўрмоқда. Миср каби кучли рақибга қарши кечган ўртоқлик ўйинлари мураббийларга таркибни шакллантириш учун анча фойдали бўлиши аниқ.\nЎзбекистон футбол ассоциацияси барча ёшдаги терма жамоамиз аъзоларига кучли рақиблар билан ўртоқлик ўйинлари ташкил қилишда давом этади.\nЭндиликда 17 июль санасини кутамиз. Шу куни сентябрда бошланадиган ЖЧ-2022 2-саралаш босқичидаги рақибларимиз номини билиб оламиз. Умид қилиб қоламизки, расмий учрашувларда терма жамоаларимиз бундан ҳам чиройли ва энг муҳими самарали ўйин намойиш қилишади!


Яна гўшт масаласи: олимлар гўшт емасликнинг янги хавфини аниқлашди\nЯна гўшт масаласи: олимлар гўшт емасликнинг...\n12.09.2019 10:37 0 3461\nОлимлар вегетарианликнинг одам танасига янги зарарини аниқлашди, деб ёзади «РБК».\n«RAMBLER»нинг ёзишича, асосан соядан олинувчи «гўштсиз гўшт», яъни ўсимлик оқсилининг ҳам ижобий, ҳам салбий томонлари мавжуд. Олимларнинг сўзларига кўра, асосан ўсимлик маҳсулотларини истеъмол қилувчи инсонларнинг юрак-қон томир тизими яхши ҳолатда бўлади. Бироқ, бунга қарама-қарши ўлароқ, гўшт емаслик инсульт хавфини оширади.\nИнсульт хавфи гўшт ейиш туфайли келиб чиқадиган юрак-қон томир касалликлари хатаридан кўпроқ.\n«Афтидан, инсульт хавфи гўшт ейишдан келиб чиқадиган юрак-қон томир касалликлари хатаридан кўпроқ», — дея таъкидлайди эпидемиолог ва тадқиқот ҳаммуаллифи Тэмми Тонг.\nБундан ташқари, тадқиқотга кўра, қонда холестерин даражасининг пастлиги, бир томондан юрак фаолиятини яхшиласа, иккинчи томондан инсульт хавфини оширади.\nгўшт инсульт юрак-қон томир касалликлари\nХориж 05/08, 23:13\nТахтакачда «жонланган» гўшт тармоқ фойдаланувчиларини қўрқитиб юборди (видео)\nХориж 19/07, 18:49\nЙигит вафот этган отасининг ёнида уйланишга қарор қилди\nКоронавирус 17/06, 18:19\nГерманияда гўшт комбинатининг 400 нафар ходими коронавирусга чалинди


Самарқандда 37 ёшли аёлни 1000 доллар эвазига Туркияга фоҳишалик учун сотган эркак ушланди - Zamin.uz\nСамарқандда 37 ёшли аёлни 1000 доллар эвазига Туркияга фоҳишалик учун сотган эркак ушланди\nСамарқанд вилояти Пастдарғом туманида 27 апрель куни 37 ёшли танишини алдов йўли билан Туркияга фоҳишалик учун сотиб юбораётган эркак ушланди. Бу ҳақда Тергов департаменти хабар берди.\nҚайд этилишича, апрель ойининг бошларида 28 ёшли эркак А.Ҳ. таниши 37 ёшли И.О.нинг ишончига кирган. Унга Туркиядан яхши иш топиб беришини ва у ерга кетишида ҳам ёрдам беришини ваъда қилиб, унга тегишли фуқаролик паспортини олиб қўйган. И.О.ни фуқаро С.га 1000 АҚШ доллар эвазига сотишга келишган.\nМаълум қилинишича, А.Ҳ. 27 апрель куни соат 22:00 ларда Пастдарғом тумани «Тинчлик» маҳалласида жойлашган кафелардан бирида фуқаро С. билан савдолашиб, 1000 АҚШ доллардан 800 АҚШ долларни олаётган вақтида вилоят Ички ишлар бошқармаси ТЕҚКБ ва Пастдарғом тумани Ички ишлар бўлими ТЕҚКГ ходимлари томонидан қўлга олинган.\nМазкур ҳолат юзасидан Пастдарғом тумани ИИБ ҳузуридаги Тергов бўлими томонидан А.Ҳ.га нисбатан Жиноят кодексининг 135-моддаси 1-қисми (одам савдоси) билан жиноят иши қўзғатилган. Ҳозирда тергов ҳаракатлари олиб борилмоқда. “Замин” янгиликларини “Facebook”да кузатиб боринг\nЯнгиликлар » Жамият » Самарқандда 37 ёшли аёлни 1000 доллар эвазига Туркияга фоҳишалик учун сотган эркак ушланди


"Ўзбекистон Республикаси жамоат хавфсизлиги концепциясини тасдиқлаш ва уни амалга ошириш чора-тадбирлари тўғрисида" Президент Фармони қабул қилинди. (29,11,2021 й.)\nФармонда белгиланган вазифаларнинг самарали амалга оширилишини таъминлаш жамоат хавфсизлигини таъминловчи давлат органларининг шахсан биринчи раҳбарларига юклатилди.\nРеспублика ҳудудидаги оммавий тадбирларни ўтказишда ҳамда истироҳат боғлари, хиёбонлар ва бозорларда жамоат тартибини сақлашни ташкил этиш бевосита Миллий гвардия бўлинмалари томонидан амалга оширилади.\n2022-2023 йилларда туман ИИО таркибидаги конвой бўлинмалари босқичма-босқич вилоят ИИОнинг бевосита бўйсунувига ўтказилиб, ягона бошқарув тизими асосида туманлараро хизмат ўташ тамойилига мувофиқ қайта ташкил этилади.\n2022 йил 1 майга қадар бюджетдан ташқари маблағлар ҳисобидан ИИО конвой фаолиятига конвой остидаги шахсларни электрон браслетлар орқали назорат қилиш тизими жорий этилади.\nИИВ тузилмасида Жамоат хавфсизлиги департаменти (кейинги ўринларда – Департамент)нинг асосий вазифалари белгилаб берилди:\n– ИИО жамоат хавфсизлиги бўлинмаларининг фаолиятини мувофиқлаштириш, комплекс таҳлил қилиш ҳамда уларга амалий-услубий ёрдам кўрсатиш;\n– жамоат тартибини сақлаш фаолиятини ташкил этиш, жамоат жойларида аҳолининг хавфсизлигини таъминлашда ИИО куч ва воситаларини самарали бошқариш чораларини кўриш;\n– ИИО ҳуқуқбузарликлар профилактикаси борасидаги фаолиятини таъминлаш, профилактик ҳисоб ва маъмурий назоратдаги шахсларни ижтимоий мослаштириш ишларини ташкил этиш;


Андижон шаҳри 3-секторида аҳоли муаммолари ва куз-қиш мавсумига тайёргарлик ҳолатлари ўрганилмоқда\n12 Сентябр 2020 йил 39\nАндижон шаҳар ИИО ФМБ бошлиғи, 3-сектор раҳбари Ш.Назиров шу йилнинг 11 сентябрь куни сектор штаби аъзолари билан биргаликда Андижон шаҳрининг Қўшариқ маҳалласида яшовчи аҳолининг турмуш тарзи ва муаммоларини ўрганди. Ўрганишлар натижасида 11 та эҳтиёжманд оилалаларга озиқ-овқат маҳсулотлари тарқатилди.\nШунингдек, Қўшариқ даҳасида яшовчи фуқаро Шпагина Галина Николаевнанинг электр энергиясидан бўлган 1,5 миллион сўм миқдоридаги қарздорлиги тўлаб берилди.\nШу ҳудудда истиқомат қилувчи фуқаро Камолов Ойбек Ботиралиевич Андижон шаҳар ХТБга қарашли 4-умумтаълим мактабига жисмоний тарбия мураббийлигига , Абдуллаева Шохсанам Алишер қизи эса ушбу таълим муассасанинг она-тили фани ўқитувчилигига ишга жойлаштирилди.\nБундан ташқари, Қўшариқ МФЙ ҳудудидаги 38-кўп қаватли уйда кабел носозликлари бўлаётганлиги аниқланиб, Андижон шаҳар электр тармоқлари ходимлари билан ҳамкорликда таъмирланди.\nКун якунида Андижон шаҳри 3-сектор ҳудудидаги 13 та мактаб директорлари билан 2020-2021 йил ўқув йили ва куз-қиш мавсумига тайёргарлик ҳолатлари бўйича йиғилиш ўтказилиб, мавжуд муаммолар бўйича зарур чора-тадбирлар белгилаб олинди.


Ургутда кучли шамол ва ёмғир натижасида қарийб ярим миллион аҳоли чироқсиз қолди – Газета.uz\n23 апрел куни бўлиб ўтган кучли шамол ва ёмғир натижасида Ургут туманидаги қарийб ярим миллион аҳоли электр энергиясиз қолди.\n24 апрель 2019, 13:44 Жамият\n23 апрел куни кечки соат 21:00—22:00 ларда бўлиб ўтган кучли шамол ва ёмғир Ургут туманидаги қарийб ярим миллион аҳолини ҳозиргача электр энергиясиз қолдиряпти. Бу ҳақда Zarnews.uz сайтида хабар берилди.\nБугун эрталаб Ургут туман ЭТК бош инженери билан боғланилганида у кеча кечки пайт бўлган кучли шамол ва ёмғир аксарият подстанцияларга, айрим жойларда электр узатув симларига, симёғочларга зарар етказганини маълум қилган.\nИнженернинг сўзларига кўра, муаммони бартараф этиш учун муаммо юз берган жойларга электр тармоқлари корхонаси ходимлари жалб қилинган. Аммо, эрталабдан ёғиб турган ёмғир уларнинг ишини қийинлаштиряпти.\nҲозирги ҳолатда Ургут туманининг аксар ҳудудларида узлуксиз электр энергия етказиб бериш тикланган. Баъзи бир мураккаб ҳудудларда туман ЭТК ходимлари иш олиб боришмоқда ва яқин вақтда у ҳудудларга ҳам узлуксиз электр энергияси узатила бошланади.\nВазиятни вилоят ЭТК бош муҳандиси Комил Оқилов Ургут туманига келиб назорат қилмоқда.


France Football «Олтин тўп–2016» мукофотига номзодларнинг асосий бешлигини маълум қилди. Ҳозирча рўйхатда Месси йўқ\n12:42 / 24.10.2016\n«Олтин тўп–2016» учун асосий даъвогарлар бўлган 5 футболчи номи маълум бўлди. Бу йилдан бошлаб ушбу мукофот ғолибини яна аввалгидек France Football нашри аниқлай бошлайди.\nМукофотни олишга асосий даъвогар футболчилар: Серхио Агуэро («Манчестер Сити»), Пьер-Эмерик Обамеянг («Боруссия» Дортмунд), Гарет Бэйл («Реал»), Жанлуиджи Буффон («Ювентус»), Криштиану Роналду («Реал»).\nКун давомида яна 25 футболчи номи айтилади.\nҚайд этиш керакки, бу йилги ғолибликка асосий даъвогар сифатида Роналду номи келтирилмоқда. У 2015/16 йилги мавсумда «Реал» билан ЕЧЛ соҳиби, Португалия термаси билан эса Европа чемпиони бўлганди.


Иқтисодий тараққиёт ва камбағалликни қисқартириш вазирига янги ўринбосар тайинланди - xabar.uz\nИқтисодий тараққиёт ва камбағалликни қисқартириш вазирига...\n21.12.2020 18:14 0 1719\nХолхўжаев Саидқаҳҳор Муҳаммадкарим ўғли Ўзбекистон Республикаси Иқтисодий тараққиёт ва камбағалликни қисқартириш вазирининг биринчи ўринбосари лавозимига тайинланди. Бу ҳақда вазирлик ахборот хизмати хабар берди.\nСаидқаҳҳор Холхўжаев 1981 йилда Тошкент вилояти, Оққўрғон туманида туғилган. 2002 йилда Тошкент Молия институтини тамомлаган.\n2017-2019 йилларда «Ўзагросуғурта» аксиядорлик жамияти бошқаруви раиси бўлиб ишлаган.\nўринбосар Камбағалликни қисқартириш вазири


Тошкентда “Матиз” 4 кишини уриб кетган Улардан ҳеч ким хабар олмагани айтилмоқда видео 27-10-2021, 11:33 | Zamin.uz\n15 октябр куни кечқурун Тошкентнинг Миробод тумани Янги Қўйлиқ кўчасида ҳаракатланаётиб, бошқарувни йўқотган “Матиз” йўл четида турган фуқароларни уриб кетган. Ҳолат бўйича бирор чора кўрилган-кўрилмагани ҳозирча номаълум, деб ёзади Kun.uz.\nЖабрланувчилардан бирининг сўзларига кўра, ЙТҲ натижасида 4 киши турли даражада тан жароҳатлари олган.\n“Барча жабрланувчилар қариндошлармиз. Ўзим Тапоичга ётдим, тоз суягим синган. Ҳали яна уч ой ётишим керак экан. Ўғлимнинг сон суяги ва болдири синган, неварамнинг бош суяги синган. Синглим нейрохирургияда ётибди. Унинг мияси чайқалган, тоз суяги ва еттита қовурға суяги синган”, – дейди у.\nЖабрланувчига кўра, шунча оғир тан жароҳатларига қарамай, улар билан ички ишлар органларидан ҳеч ким боғланмаган.\n“Воқеадан кейин тез ёрдам шифохонага олиб борди. Шундан кейин “ҳей, сизларга нима бўлди?” дейдиган одамнинг ўзи йўқ. Бирорта мелиса келмади. Ҳеч ким хабар олгани йўқ. Пул билан ёпиб юборишмоқчи шекилли”, – дейди у.\nKun.uz ҳолат бўйича маълумот олиш учун ИИВ ЙҲХББ билан боғланди. Бироқ ҳозирча ҳолат суриштирилаётганидан бошқа маълумот берилмади. “Замин” янгиликларини “Инстаграм”да кузатиб боринг\nЯнгиликлар » Жамият » Тошкентда “Матиз” 4 кишини уриб кетган. Улардан ҳеч ким хабар олмагани айтилмоқда (видео)


Мева ва сабзавотлар даволай оладиган 7 касаллик - Zamin.uz\nБаъзида соғлиқдаги муаммоларни бартараф этиш учун кўпроқ янги сабзавот ва меваларни истеъмол қилиш керак. Уларни кунига, тахминан, беш дона қабул қилиш тавсия этилади. Аммо оз миқдордаги одамларгина бунга риоя қилади. Кўпчилик эса кунига бир-икки дона билан чекланади. Демак, саломатлик учун рационни қайтадан кўриб чиқиш зарур.\nC витамин етишмовчилиги туфайли тери шикастланиши енгиллашади, айниқса, милкларнинг қонаши кўпроқ кузатилади. Ушбу муаммонинг олдини олиш учун булғор қалампири, салат барги, карам, помидор ва цитрус мевалар истеъмол қилиш керак.\nДоимо чарчоқни ҳис қилиш\nРационда B витамини камлиги туфайли танада энергия ва тетиклик етишмайди. Бунинг учун нўхат, ловия, ясмиқ каби дуккаклилар ҳамда кўкатлар истеъмол қилиш тавсия этилади.\nОрганизмда C витаминининг етишмаслиги туфайли тез-тез шамоллаб қолиш ҳолати кузатилади. Касалликнинг олдини олиш учун мунтазам равишда яшил сабзавот ва цитрус мевалар қабул қилиш керак.\nЛютеин – янги маълумотни ўзлаштиришга ёрдам берадиган, шунингдек, уларни хотирада узоқ сақланишини таъминлайдиган озуқа моддаси. Бунга сабзи, брокколи, маккажўхори, помидор, кўкат барглари киради. Агар хотирада муаммолар бўлса, ушбу сабзавотларни рационга қўшиш тавсия этилади.\nСтрессни енгишда қийинчилик\nСтресс инсон ҳаётини ажралмас қисмидир, аммо уни енгиш чораларини кўриш керак. Бунинг учун истеъмол қилинаётган маҳсулотлар антиоксидантлар, полифеноллар ва каротиноидлар каби яллиғланишга қарши бирикмаларга бой бўлиши керак. Уларнинг барчаси эса мева ва сабзавотларда мавжуд.\nТомир тортишишининг олдини олувчи самарали микроэлемент калийдир. Шунингдек, мунтазам спорт билан шуғулланувчи ёки иссиқ ҳавода ташқарида бўлувчилар учун ушбу модда жуда муҳим саналади. Айниқса, калий юракнинг меъёрда ишлашига ёрдам беради. Калий етишмовчилигининг асосий ечими кўпроқ банан истеъмол қилишдир. Бир дона бананда ўртача 420 мг калий мавжуд.\nОртиқча вазндан қутула олмаслик\nМева ва сабзавотларнинг яна бир бебаҳо хусусияти – уларнинг таркибидаги тола узоқ вақтга етадиган тўйинганлик ҳиссини беради. Шунингдек, уларнинг аксариятида калория миқдори кам. Шу сабабдан очликни ҳис қилмаган ҳолда вазн ташлаш кўпроқ самара беради. «Замин» янгиликларини «Вконтакти»да кузатиб боринг\n2-10-2020, 08:18, Ҳаёт тарзи\n16-09-2020, 16:30, Ҳаёт тарзи


Россиянинг экспорти 1 йилда 25% ортганмиш, Ўзбекистон нима экспорт қилади? Тожиклар режими бизни ғариб аҳволдан ҳеч чиқатирмайдими? - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n22:26 - Россиянинг экспорти 1 йилда 25% ортганмиш, Ўзбекистон нима экспорт қилади? Тожиклар режими бизни ғариб аҳволдан ҳеч чиқатирмайдими?\nGazeta.ru сайти Бош вазир Дмитрий Медведевнинг РИА “Новости”га айтган гапларига асосланиб хабар беришича, Россияда бу йилнинг 3 кварталида экспорт ҳажми $255 млрд бўлибди. Бу ўтган йилнинг шу даврига нисбатан $52 млрд, яъни 25,6% кўп экан.\nДмитрий Медведев Россия кўп маҳсулолтларни ташқарига сотаётганини айтган, аммо қайси маҳсулотлар экспортнинг асосини ташкил қилаётганини яширган.\nБу хабарнинг қизиқ жойи шундаки, “Новости” агентлиги ўз хабарига Медведевнинг қандайдир мажлисдаги расмини қўйган. Gazeta.ru сайти эса, АҚШнинг Марказий Истиҳборот Агентлиги (инглизча - CIA, русча – ЦРУ) сайтидан олинган расмни ҳеч қандай таҳлилсиз қўйган. Бу расмда жаҳон давлатлари қайси маҳсулотларни кўп экспорт қилишларини кўрсатувчи харитани кўраяпсиз.\nТўқ мовий рангдаги давлатлар энг кўп четга нефть ва нефть маҳсулотлари сотадиган давлатлар экан. Россия, Саудия, Эрон, Қозоғистон, Озорбайжон каби давлатлар мовий рангга бўялгани табиий, аммо Ўзбекистон ҳам шу рангга бўялганига нима деймиз.\nБритиш Петролиум компаниясига кўра, Ўзбекистонга жаҳонда бир йилда ишлаб чиқариладиган нефтнинг 0,1 фоизигина тегишли, бу жуда ҳам оз нарса. Аҳолиси биздан 2 баравар кам бўлган Қозоғистонда бу рақам биздан 18 баравар катта. Демак, улар киши бошига нефтдан оладиган даромад бизга қараганда 36 баравар кўп.\nХўш, агар Ўзбекистоннинг асосий экспорти шу арзимаган нефтга қолган бўлса, газ, олтин ва пахтани СССР пайтида каби ҳали ҳам Россияга сал кам текинга бермоқдамизми? Ҳозир Шавкат Мирзиё мева-чевани Россияга сотиш даражасини оширига катта эътибор бермоқда, кунимиз мева-чевага қолдими?\nШу саволларнинг ўзиёқ кўрсатмоқдаки, Ислом Карим пайтидаги анъанани давом эттираётган Шавкат Мирзиё давлатимизнинг ҳақиқий аҳволини халқдан бекитиш билан овора. Демак, ҳозирги ғариб аҳволдан чиқиш йўлида ҳеч қандай иш қилинмаяпти. Ундай бўлса, “Ҳаракат” Агентлигининг “Ўзбекистонда Лубянка ўрнатган тожиклар режими атайлаб Ўзбекистонни ривожлантирмаслик учун ҳаракат қилиб ётибди” деб йиллардан бери айтиб келаётган фикри тўғрилигини CIA/ЦРУ ҳам тасдиқламоқдами?\nРасмни катталаштириб кўриш учун уни курсор билан босинг.


Сўровнома натижалари! Кўпчилик Абрамов “Локо”га бош мураббий бўлганидан хурсанд / CHAMPIONAT.asia\nСўровнома натижалари! Кўпчилик Абрамов “Локо”га бош мураббий бўлганидан хурсанд\n16 фев 11:18\nВадим Абрамовнинг “Локомотив” бош мураббийи бўлганидан хабар топгач, “Локомотив”га Абрамов бош мураббий этиб тайинланганига қандай қарайсиз?” мазмунида сўровнома қўйгандик. Бугун натижаларни эълон қиламиз.\nСўровномада жами 403 киши иштирок этибди. Овозлар бўйича тўхталадиган бўлсак, энг кўп овозни “Буни эшитиб жуда хурсанд бўлдим” варианти тўплаган - 334 овоз. Бундан кўриниб турибдики, аксарият мухлисларнинг бу хабардан кайфияти чоғ бўлган. Маълумки, Абрамов ҳужумкор футболни маъқул кўради, унинг бошчилигида миллий терма жамоамиз Осиё Кубоги-2011да қандай ўйин намойиш этгани ҳамон ёдимизда. Шундан келиб чиққан ҳолда сўровнома иштирокчиларининг кўпчилиги Абрамовнинг “Локо” бош мураббийи бўлганидан хурсандлигини яширмаган.\n“Локо” четдан мураббий олиб келиш керак эди” деган вариантда 38 иштирокчи тўхталган. Эҳтимол, жамоанинг ҳозирги таркибидан келиб чиққан ҳолда клуб хорижлик мураббийни олиб келса маъқул бўлармиди. Ҳар ҳолда мухлисларнинг 38 нафари шу жавобни маъқул кўришган.\n17 киши эса “Бу жамоани Абрамов ҳам эплай олмаса керак” деган вариантда тўхталишни лозим топган. “Локомотив” ўз сафидаги энг номдор ва танти футболчиларни йиғиб олди. Шу боис жамоани Абрамов бошқара оладими-йўқми, вақт ўтиб билиб оламиз. Аммо ҳозирча сўровномада иштирок этганлардан 17 нафари айнан шундай деб ўйлаяпти.\nВа ниҳоят, “Ҳаким Фузайловга яна имконият беришса бўларди” деган жавобни 14 киши танлабди. Балки Ҳаким Фузайлов ўз ишини давом эттирганида ниманидир исботлаган бўлармиди, буниси энди фақат фараз холос. Факт шуки, Ҳаким Қаюмович жамоани тарк этди ва ўзига бошқа иш қидиради.


"Икки устоз ўгитлари (Абдулла Қаҳҳор ва Саид Аҳмад бобо ҳикматлари)" китоби, Асрор Самад\n“Дўрмон ижод уйида машҳур ёзувчи Носир Фозилов билан учрашиб қолдим, суҳбатимиз жуда қуюқ бўлди. Гапдан гап чиқиб менинг 1990 йилда нашр етилган “Abdulla Qahhor hikmatlari”деган китобчамга тақалди. “Китобингизни нашр етилганига хам 26 йил бўлибди. Назаримда бу китобчага ҳамон эҳтиёж бор. Шунинг учун шу китобчангизни қайта нашр этиш керак. Мен улкан ёзувчининг таклифидан илҳомланиб, 2002 йилда “Abdulla Qahhor hikmatlari”руҳидаги нашр етилган “Said Ahmad bobo hikmatlari” китобчамни ҳам қўшиб битта муқовада нашр этишга қарор қилдим. Қўлингиздаги ушбу мўъжаз китобча юзага келди.


Италияда глобал муаммолар муҳокама этилмоқда\nИталиянинг Л’Аквила шаҳрида Катта саккизлик саммити давом этмоқда.\nБугунги йиғинда етакчилар глобал иқлим ўзгариши ва халқаро савдо масалаларини муҳокама қилмоқдалар.\nАҚШ президенти Барак Обама раислик қиладиган ушбу йиғинда Катта саккизлик етакчиларидан ташқари иқтисоди тез тараққий этаётган яна олти давлат раҳбари ҳам иштирок этмоқдалар.\nЧоршанба куни Катта саккизлик етакчилари ер куррасида ҳаво ҳарорати ошишини икки даражадан кўтармаслик ҳамда 2050 йилгача ҳавога чиқарилаётган заҳарли газлар миқдорини 50-80 фоизга қисқартиришга келишиб олдилар.\nБугунги йиғинда иқтисодга оид масалаларнинг ҳам кун тартибига чиқарилиши кутилмоқда.\nИқтисоди ривожланаëтган давлатлар бой мамлакатлардан бошланган глобал молиявий бўҳрондан катта зарар кўраётганликлари тўғрисида шикоят қилмоқдалар.\nАҚШ долларининг халқаро савдолардаги роли билан боғлиқ масала ҳам бугунги мажлисда муҳокама этилиши мумкин. Ҳиндистон делегацияси расмийларидан бири тараққий этаётган давлатлар ўзаро савдо алоқаларида долларга муқобил бўлган пул бирлиги ишлатиш ғоясини илгари сураётганини маълум қилди.


Телевизор томоша қилишнинг кутилмаган хавфи аниқланди - 3 Марта 2019 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2019 » Март » 3 » Телевизор томоша қилишнинг кутилмаган хавфи аниқланди\nТелевизор томоша қилишнинг кутилмаган хавфи аниқланди\nТелевизор томоша қилишнинг кутилмаган хавфи аниқланди, дея хабар қилди Science News нашри.\nМаълум бўлишича, бир кунда 3,5 соатдан кўп телевизор кўриш инсон хотирасини сезиларли даражада пасайтириб юборар экан. Айниқса, бу вербал хотирага боғлиқ. Бу борада Буюк Британиянинг Лондон Университети коллежи олимлари 50 йил тадқиқот олиб боришган. Улар 50 йил давомида 3,5 соатдан кўп телевизор (бир кунда) кўрганларга 10 та сўз айтишган ва ўша сўзларни такрорлашни сўрашган. "Телевизор тагига михланганлар” сўзларни дарров эслай олишмаган.


Ҳожи Муин. Юрт қайғуси (Туркистоннинг фиғони) (1917) | www.ziyouz.uz\nБош саҳифа МатбуотЖадид матбуотиҲожи Муин. Юрт қайғуси (Туркистоннинг фиғони) (1917)\nҲожи Муин. Юрт қайғуси (Туркистоннинг фиғони) (1917)\nМан бурунғи замонда илм ва маданият ўчоғи бўлғоним учун дунёнинг маъмур ва масъуд ўлкасидан саналар эдим. Шунинг учун эдики, ҳозирда қўйнимдаги (харобазорлардан иборат бўлғон) Самарқанд — «Самарқанд фирдавсмонанд» аталур эди. Чин ўғлонларимдан бўлғон у ботур, у жаҳонгир Темур даврида кўргон умроният ва бахтиёрлиғим киёматғача эсимдан чиқмас.\nОҳ! На бўлдиким, сўнгғи болаларим илм ва маорифдан узоқлашдилар. Ота-боболарининг йўлларидан чиқдилар. Нега оталариндан мерос қолғон маорифни ташлаб жаҳолатни ихтиёр этдилар? Бирликни қўйиб, нифоқ ва низоға недан киришдилар? Илгари ёт ва душманлар қонини тўкмак билан ифтихор қила эканлар, сўнгра жаҳолат ва нафсони-ят сабабли ўз диндош ва қондошларининг қонларини тўкдилар. Бошқа иборат билан айтганда, ўз томурларига ўзлари болта урдилар. Мана бу озғунлиқ ва ахлоқсизлиқлари сабабли бир-бирларидан айрилишиб бўлак-бўлак бўлдилар-да, ётлар тарафиндан қулайгина ютилдилар, ўз истиқболларига хотима чекдилар. Бу орада маним устимдаги маданият осориндан бўлғон тоғ каби мадрасалар ва расадхоналар ҳам харобазорға айланиб қолди.\nОҳ! Ҳар на бўлди, энди ўтди… Модомики, маним қўлимдан чидам, тўзим ва яхши дуодан бошқа иш келмас эди, у нохулқ болаларим ҳақинда Тангридан тавфиқ ва инсоф тилаб тура эдим. Йўқ, бахтсизлиғимдан булар тезлиқда инсоф ва интибоҳға келмадилар. Теварагимдағи ёт элларға қарасам, аларнинг ҳар бирлари кундан-кун маданийлашмоқца, олдай бормоқда ва тинчгина яшамоқдалар.\nАларнинг бу ҳолларини кўруб, яна қот-қот дардим зўраядир, ҳасратим кўпаядир, бурунғи шон ва шавкатим, иморат ва маданийим эсимга кела бошлайдир. Ҳўнгир-ҳўнгир йиғлайман, нола ва фарёд қиламан… Аммо маним бу ҳолимни кўрувчи кўз қайда? Қайғули товушимни эшитгувчи қулоқ қани?..\nОҳ! Қандай бахтиқаро эканман, нечук толесиз эканманки, бу кунда маним қўшниларим интибоҳ азонин эшитиб уйғонғон ва ўз саодатлари сари югурмоқда бўлгон ҳолда, маним бахтсиз авлодим бир-бирлари билан нифоқ ва адоват кучи билан талашиб, ёқалашиб, охири ҳориб, кучсизланиб жаҳолат тўшагинда ҳануз ухламоқда ва жонсиз гавдалар каби ҳануз ётмоқдалар…\nАй туркистонли турк ўғлонларим! Энди турингиз! Жаҳолат уйқусиндан уйғонингизки, кичик қиёмат қўпди!.. Агар бу чоғда ҳам уйғонмай ўзингизни асорат кишанингиздан, ёқангизни жаҳолат чангалиндан, юртингизни душманлар тирноғиндан ажратиб қутулмасангиз, сўнфа буюк қиёматда сизларга тамуғ ериндан бошқа юрт берилмас, заққум ошиндан бўлак емак едирилмаски, расвои олам бўлурсиз.\nАй турк болаларим, уйғонингиз! Уйғонингиз! Мана, боқингиз, кичик қиёмат бўлиб қолди. Ҳар кимсанинг номаи аъмоли ўз қўлиға берилди. «Аъмоли» тарозуси ҳам қурилди. Мана қарангиз! «Аъмоли солиҳ»и ортуқ келган миллатлар шодлиқ билан учмоқ, саодат сари чопмоқда. Аммо ёмон илми ортқон қавмлар «сирот» кўприкиндан ўтолмай, тамуғ сари тушмакда ва йиқилмоқдадирлар…\nАй суюкли ўғлонларим, уйғонингиз! Уйгонингиз! Тонг отди, энди ухламоқ ҳаром!.. Қиёмат қўпди, энди тек турмак маҳол! Ана тинглангиз! Ҳозирги маданиятнинг сури Исрофили, охир замоннинг муаззини на дер? Дерки, «Ҳаййа ъалал фалаҳ!».\n«Ҳуррият» газетаси, 1917 йил, 10 ноябрь\n Ушбу мақола беш йил бурун «Шўро» мажмуасининг олтинчи жилд ўнинчи бетинда ёзилғон эди. Бу дафъа «Юрт қайғуси»ға иштирок этмак учун баъзи иборатларини ўзгартиб, бу ерга кўчирилди.\n← Аввалги Аввалги Ҳожи Муин. Намойиш тўғрисинда (1917)\nКейинги → Кейинги: Ҳожи Муин. Ёшларимиз ва қизлар тарбияси (1918)


UZ TV NEWS - 163/202 - UzTV New York, Inc.\nHome » Archives by category » UZ TV NEWS (Page 163)\nСАМАРҚАНДДА ЭЛЕКТР ДУХОВКАЛАР ИШЛАБ ЧИҚАРИЛМОҚДА\nЎзбекистонда Президент Ислом Каримов раҳнамолигида кичик бизнес ва хусусий тадбиркорликни ривожлантириш борасида амалга оширилаётган кенг кўламли ислоҳотлар ўзининг самараларини бермоқда. Яратилган имкониятлар натижасида Самарқанд шаҳрида фаолият бошлаган “Идеал электро люкс” масъулияти чекланган жамиятида электр духовкалар ишлаб чиқарилмоқда. Тадбиркор Соҳиб Азимов раҳбарлик қилаётган корхонада 37 нафар йигит-қизнинг бандлиги таъминланди. Ўзбекистон Республикаси Ташқи иқтисодий фаолият Миллий банкининг […]\nПОЛВОНЛАРИМИЗ – ОСИЁ ЧЕМПИОНИ!\nМўғулистонда эркин, юнон-рум ва хотин-қизлар кураши бўйича кадетлар ўртасида Осиё чемпионати якунланди. Қитъамизнинг ўндан зиёд мамлакатидан уч юз нафарга яқин спортчи иштирок этган мусобақада юртимиз полвонлари икки олтин, икки кумуш ва бешта бронза медаль жамғарди. Президентимиз Ислом Каримовнинг 2013 йил 25 февралда қабул қилинган Ўзбекистон спортчиларини 2016 йилда Рио-де-Жанейро (Бразилия)да бўлиб ўтадиган XXXI ёзги Олимпия […]\nАхборот технологиялари: СОҲАНИ РИВОЖЛАНТИРИШ ИСТИҚБОЛЛАРИ\nБугунги кунда мамлакатимизда электрон ҳужжат алмашиш, электрон имзони йўлга қўйиш мақсадида босқичма-босқич ишлар амалга оширилмоқда. Бунинг натижасида ахборот алмашишнинг тезлиги, сифати, очиқлиги, ошкоралиги таъминласа, шунингдек, қоғоз сарф-харажатини камайтириш билан мамлакат иқтисодиётига ижобий таъсир кўрсатилади. Бу борада Корея Республикаси электрон ҳукумат жорий қилиш бўйича дунёда биринчиликни қўлга киритган. Кореяда барча давлат ҳокимияти органлари, ҳукумат идоралари, вазирликлар, […]\nСЎЛИМ МАСКАНЛАРДА БАЙРАМ ШУКУҲИ\n«Ҳар бир оилага истиқлол шукуҳи кириб борсин!», «Мустақиллик байрамига менинг ҳам ҳиссам қўшилсин!» — энг улуғ, энг азиз байрамимизнинг бу йилги тантаналарига ана шундай эзгу мақсад асосида тараддуд ишлари олиб борилмоқда. Бу борада алоҳида чора-тадбирлар режаси ишлаб чиқилиб, ушбу вазифалар ижросини таъминлаш учун кенг кўламли ишлар амалга оширилаётгани эътиборга сазовордир. Президентимизнинг 2013 йил 12 июндаги […]\nДОНИЁР – КУМУШ МЕДАЛЬ СОВРИНДОРИ\nФранциянинг Лион шаҳрида енгил атлетика бўйича жисмоний имконияти чекланган ва ногирон спортчилар ўртасида ўтказилган жаҳон чемпионатида ҳамюртимиз Дониёр Солиев кумуш медални қўлга киритди. Президентимиз Ислом Каримов раҳнамолигида ижтимоий ҳимояга муҳтож инсонларга моддий ва маънавий ёрдам кўрсатиш, уларнинг билим олиши, саломатлигини мустаҳкамлаши, спорт билан шуғулланиши учун зарур шарт-шароит яратилмоқда. Дунёнинг юзга яқин давлатидан минг нафардан зиёд […]\nТОШКЕНТГА ЯНГИ АВТОБУСЛАР КЕЛТИРИЛАДИ\nТошкент шаҳрида йўловчиларга беминнат хизмат қилиб келаётган Mercedes-Benz Conecto Low Floor автобусларининг сони яна 30 тага ошадиган бўлди. Германиянинг EvoBus GmbH компанияси август ойида автобусларни етказиб беради. Немис компанияси ушбу маркадаги яна 20 та автобусни сентябрда ва 50 та автобусни октябрда келтиради. Автобуснинг эҳтиёт қисмлари ва диагностик ускуналари шу йилнинг 31 декабригача етказилади. «Тошшахартрансхизмат» Уюшмаси […]\nЎЗБЕКИСТОНЛИК ЎҚУВЧИЛАР – ХАЛҚАРО ОЛИМПИАДА СОВРИНДОРИ\nЎзбекистонда ёшларни ҳар томонлама баркамол авлод бўлиб вояга етишлари учун барча имкониятлар яратиб берилган. Улар мазкур имкониятлардан фойдаланиб илм-фан сир-асрорларини тўлиқ ўзлаштиришга ҳаракат қилиб, устозлари ишончини оқлашмоқда. Шу йилнинг 15-24 июль кунлари Москва шаҳрида бўлиб ўтган химия фани бўйича 45-халқаро олимпиадада иштирок этган ўзбекистонлик ўқувчилар битта олтин ва иккита бронза медалини қўлга киритиб, ҳеч кимдан […]\nМУТАХАССИСЛАР ЯПОНИЯДА МАЛАКА ОШИРАДИ\n14 нафар ўзбекистонлик мутахассис 2013 йилнинг август ойида «Кадрлар тайёрлаш учун стипендиялар» лойиҳаси доирасида малака ошириш учун Японияга борадилар. Мазкур лойиҳа доирасида Япония ҳукумати томонидан ажратилган грант-шартномасини имзолаш маросими 26 июль куни Тошкент шаҳрида бўлиб ўтди. Ушбу дастур доирасида бу сафар ажратилган умумий сумма 204 млн. иен ёки қарийб $2 млн. 40 мингни ташкил этади. […]\nФарғона вилоятида иқтисодиётнинг реал сектори вакиллари – саноат корхоналари, товар ишлаб чиқарувчилар ва тадбиркорларни қўллаб- қувватлаш туфайли жорий йилнинг биринчи ярмида жами 1364 та лойиҳа амалга ошди. Уларнинг энг салмоқлиси сервис соҳасига тўғри келиб, 904 та лойиҳани ташкил этса, 225 таси қишлоқ хўжалигида, яна 235 таси эса саноат тизимида амалга оширилди. – Булардан 114 таси […]\nФарғона шаҳар “Азия” меҳмонхонаси мажлислар залида Ўзбекистон Халқ демократик партияси Марказий Кенгаши ва Олий Мажлис Қонунчилик палатасидаги фракцияси ҳамкорлигида амалий семинар бўлиб ўтди. ЎзХДП ташкилотлари ва депутатлик гуруҳларининг маҳаллий ресурс ва инфратузилмасини ҳисобга олган ҳолда Фарғона вилояти шаҳар ва туманлар инвестицион дастурларини амалга ошириш бўйича қўшимча муқобил лойиҳаларни киритиш борасидаги вазифаларида ЎзХДП вилоят Кенгашининг ҳаракат […]\nPage 163 of 202« First‹ Previous161162163164165Next ›Last »